OpenLLM-France/wikimedia huggingface dataset:
# Serra de Tumeneia

La Serra de Tumeneia o Sèrra des Humenèges en occità, és una serra al límit dels termes municipals de la Vall de Boí (Alta Ribagorça) i de Naut Aran (Vall d'Aran), al límit del Parc Nacional d'Aigüestortes i Estany de Sant Maurici i la seva zona perifèrica. La seva cresta discorra de sud-oest a nord-est, entre els massissos del Besiberri i del Montardo, separant la meridional Capçalera de Caldes de la septentrional vall de Valarties. Des del Besiberri Nord (3.009,3 m) la cresta pren direcció est-nord-est cap a la Bretxa Peyta (2.765,5 m) i la Punta d'Harlé (2.885,0 m), on gira al nord-nord-est per arribar al Coll d'Harlé (2.728,4 m), aquí torna a agafar direcció est-nord-est i passa pel Mussol de Tumeneia (2.832,3 m) i el Pa de Sucre (2.862,6 m), on agafa rumb nord cap a la Bretxa de Pauss (2.682,2 m), en aquest punt gira al nord-est, on conflueix amb el Tumeneia (2.783,1 m) i el Coll de Tumeneia (2.603,8 m); més a l'est-nord-est corona el Tuc de Monges (2.698,6 m) i confluir amb el Coret de Oelhacrestada (2.472,5 m), des d'on el tram final de la serra va a buscar el Montardo Petit (2.781,4 m) direcció nord.

## Enllaços externs

* ICC - Institut Cartogràfic de Catalunya. Serra de Tumeneia. [Consulta: 23/09/2013]

## Referències

* ↑ ICC - Institut Cartogràfic de Catalunya. Besiberri Nord. [Consulta: 22/09/2013]
* ↑ ICC - Institut Cartogràfic de Catalunya. Bretxa Peyta. [Consulta: 22/09/2013]
* ↑ ICC - Institut Cartogràfic de Catalunya. Punta d'Harlé. [Consulta: 22/09/2013]
* ↑ ICC - Institut Cartogràfic de Catalunya. Coll d'Harlé. [Consulta: 22/09/2013]
* ↑ ICC - Institut Cartogràfic de Catalunya. Mussol de Tumeneia. [Consulta: 22/09/2013]
* ↑ ICC - Institut Cartogràfic de Catalunya. el Pa de Sucre. [Consulta: 22/09/2013]
* ↑ ICC - Institut Cartogràfic de Catalunya. Bretxa de Pauss. [Consulta: 22/09/2013]
* ↑ ICC - Institut Cartogràfic de Catalunya. Tumeneia. [Consulta: 22/09/2013]
* ↑ ICC - Institut Cartogràfic de Catalunya. Coll de Tumeneia. [Consulta: 22/09/2013]
* ↑ ICC - Institut Cartogràfic de Catalunya. Tuc de Monges. [Consulta: 22/09/2013]
* ↑ ICC - Institut Cartogràfic de Catalunya. Coret de Oelhacrestada. [Consulta: 22/09/2013]
* ↑ ICC - Institut Cartogràfic de Catalunya. Montardo Petit. [Consulta: 22/09/2013]

## Bibliografia

* Editorial Alpina. Vall de Boí [mapa], Primera edició, 1:25.000, L. Cartografia de Servicio Geográfico del Ejército. (febrer 2001)
* Editorial Alpina. Carros de Foc [mapa], 1:25.000, L. Cartografia de Servicio Geográfico del Ejército. (2007)
* Institut Cartogràfic de Catalunya. Parc Nacional d'Aigües Tortes i Estany de Sant Maurici [mapa], Segona edició, 1:25.000. (abril 1998)
# Leptodactylus rhodomystax

Leptodactylus rhodomystax és una espècie de granota que viu a Bolívia, el Brasil, Colòmbia, l'Equador, Guaiana Francesa, Guyana, el Perú i Surinam.

## Referències

* La Marca, E., Azevedo-Ramos, C., Coloma, L.A., Ron, S. & Heyer, R. 2004. Leptodactylus rhodomystax. Llista Vermella d'Espècies Amenaçades de la UICN 2006. Consulta: 16 de gener de 2008.
# Nosaltres (novel·la)

Nosaltres (en rus: Мы, 1920) és una novel·la distòpica de l'escriptor rus Ievgueni Zamiatin considerada com a precursora de les obres del mateix tipus escrites més tard per George Orwell o Aldous Huxley. El 9 de setembre de 2015 es va publicar per primera vegada traduïda al català, amb el títol de Nosaltres, per l'Editorial Males Herbes.

## Bibliografia

* Nosaltres Traducció de Miquel Cabal Guarro. Editorial Males Herbes, 2015. ISBN 9788494310850

## Enllaços externs

* «Мы» (rus)
* Revisar de G. Orwell (anglès)
* "Nosaltres" va ser adaptat en 2016 en el curtmetratge "The Glass Fortress"

## Referències

* ↑ «Nosaltres (novel·la)». Gran Enciclopèdia Catalana. Barcelona: Grup Enciclopèdia Catalana.
* ↑ «Males Herbes publica la primera distopia moderna». Males Herbes, 23-08-2015, p. 7 [Consulta: 26 agost 2015].
Viccionari
# Barranquet de Remordí

El barranquet de Remordí és un barranc que discorre dins del terme municipal de la Vall de Boí, a la comarca de l'Alta Ribagorça, i dins el Parc Nacional d'Aigüestortes i Estany de Sant Maurici.
És afluent per la dreta de la Noguera de Tor. Té el naixement a 2.483 metres, a peus dels Espadats de Comalestorres. El seu curs discorre cap a l'est, en un primer tram, i al sud-est després; fins a desaiguar a la Noguera de Tor, a 1.674 metres d'altitud, uns 200 metres per sota de la Presa de Cavallers.

## Referències

* ↑ ICC - Institut Cartogràfic de Catalunya. Barranquet de Remordí (naixement). [Consulta: 06/10/2013]
* ↑ ICC - Institut Cartogràfic de Catalunya. la Noguera de Tor. [Consulta: 06/10/2013]

## Bibliografia

* Editorial Alpina. Vall de Boí [mapa], Primera edició, 1:25.000, L. Cartografia de Servicio Geográfico del Ejército. (febrer 2001)
* Editorial Alpina. Carros de Foc [mapa], 1:25.000, L. Cartografia de Servicio Geográfico del Ejército. (2007)
* Institut Cartogràfic de Catalunya. Parc Nacional d'Aigües Tortes i Estany de Sant Maurici [mapa], Segona edició, 1:25.000. (abril 1998)

## Enllaços externs

* Barranquet de Remordí . - Institut Cartogràfic de Catalunya [Consulta: 06/10/2013]
# Henriëtte Gesina Numans

Henriëtte Gesina Numans (Sintang, Indonèsia, 15 d'agost de 1877 - Zeist, 11 de maig de 1955) fou una pintora neerlandesa.
Es va formar a La Haia a l'escola de dibuix entre els anys 1899 i 1900. Va contreure matrimoni amb el pintor Waalko Jans Dingemans, i van viure primer a la Haia, durant els anys 1904 i 1911, i més tard es van traslladar a Haarlem, on va morir el 1925. Henriette va ensenyar a dibuixar en una escola per a noies i va ser membre de Kunst Zij Ons Doel i d'Arti et Amicitiae a Amsterdam.

## Referències

* ↑ «Nederland op zijn mooist – Het vergeten oeuvre van de schilder Waalko Jans Dingemans» (en neerlandès). Arxivat de l'original el 2016-03-06. [Consulta: 16 abril 2016].
* ↑ «Henriëtte Dingemans-Numans». RKD.

## Enllaços externs

* Henriette Gisma Dingeman-Numans (1877–1955) a Artnet.
# Xarma-Adad

Sharma-Adad o Xarma-Adad és el nom dels següents personatges:
* Xarma-Adad I, rei d'Assíria (vers 1675-1660 aC)
* Xarma-Adad II, rei d'Assíria tres anys a l'entorn de 1600 aC
# Serra de Vicent (Mont-ral)

La Serra de Vicent és una serra situada als municipis de Mont-ral a la comarca de l'Alt Camp i de Vilaplana a la de la Baix Camp, amb una elevació màxima de 1.056 metres.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Leptochloa

Leptochloa és un gènere de plantes de la subfamília de les cloridòidies, família de les poàcies, ordre de les poals, subclasse de les commelínides, classe de les liliòpsides, divisió dels magnoliofitins.

## Taxonomia

* Leptochloa aquatica Scribn.
* Leptochloa hirta Steud.
* Leptochloa imbricata Thurb.
* Leptochloa langloisii Vasey
* Leptochloa mexicana Scribn.
* Leptochloa monticola Chase
* Leptochloa nealleyi Vasey
# Lienü Zhuan

Liexian Zhuan va ser un llibre escrit per Liu Xiang el 18 aC que contenia biografies de dones xineses cèlebres, aplegades amb un propòsit moral i polític. Les fonts són els clàssics de la historiografia xinesa antiga i els afegitons dels professors coetanis a Xiang, propers al confucianisme. L'èxit de l'antologia va provocar que s'usés com a llibre d'educació per a dones i que fos un dels més copiats del seu temps. L'estil imita les vides dels Registres del Gran Historiador.
El primer volum inclou 14 biografies que són un exemple de bona mare, entre elles Jiang Yuan (mare del mític Houji) o la mare de Menci. El segon volum destaca les dones que han rebut la il·luminació, la gran majoria esposes de dignataris de renom. El tercer rotlle aplega les dones sàvies, entre elles Deng Man o la mare del general Gua. El quart llibre conté les vides de les dones amb fama de castes i obedients, totes elles filles i mullers de membres de l'aristocràcia. El cinquè rotlle versa sobre les dones justes, com Zheng Mao o Na Zao, cconcubina de Zhuangxiang de Qin. Al volum 6, Xiang escriu sobre les dones que van excel·lir en el domini de la paraula, com Xu Wu. El setè rotlle contrasta amb la resta perquè ofereix contraexemples, dones que s'han apartat del camí correcte i són mostra de depravació. Per l'èxit de l'obra, posteriorment va afegir un vuitè volum, amb biografies suplementàries, aquestes sense criteri temàtic, moltes d'elles dones més properes al seu temps o a les famílies dels seus lectors.

## Referències

* ↑ Raphals, Lisa. (1998). Sharing the Light: Representations of Women and Virtue in Early China. SUNY Press.
# Creu Monumental de Sant Pere del Arquells

La Creu Monumental de Sant Pere del Arquells és una creu del poble de Sant Pere dels Arquells, al municipi de Ribera d'Ondara (Segarra) inclosa a l'Inventari del Patrimoni Arquitectònic de Catalunya.

## Descripció

És una creu monumental situada al mig de la plaça de l'església del poble que se'ns presenta partir d'una columna sense basament amb fust llis, capitell i, coronant una creu de ferro. Al fust d'aquesta columna apareix la inscripció "Santa Missió" i sota d'aquesta, la data "1940.

## Història

Aquesta creu aprofita un element arquitectònic procedent del porxo d'entrada de ca l'Alió, situada a l'actual plaça Major del poble.
Passada la Guerra Civil, els pares claretians van ser els encarregats de la Santa Missió a la comarca de la Segarra, entre el 1940-1950.

## Referències

* 1 2 3 «Creu Monumental de Sant Pere del Arquells». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 1r setembre 2015].
# Dominic Howard

Dominic James Howard (Stockport, Gran Manchester, 7 de desembre de 1977) és el bateria i percussionista del grup britànica Muse.

## Biografia

Howard va néixer en Stockport, no gaire lluny de Manchester. El 1986, es va mudar amb la seva família a Teignmouth, un petit poble de la costa del comtat de Devon.
Va començar a tocar la bateria als 11 anys, quan va quedar impressionat per un grup de jazz que va tocar en la seva escola. També toca una mica la guitarra i també una mica el teclat de la seva germana major a l'edat de 5 anys. També gràcies a ella, que assistia a l'escola d'art, va començar a tenir els seus primers contactes amb el món artístic, tot i que no tenia res a veure amb el seu futur treball. Com ell va dir en una entrevista: "Quan era noi, la música era una cosa que escoltava a la televisió".
La primera banda de Howard es va anomenar "...Carnage Mayhem and this is a Michael Jackson song". Més tard coneix a Matthew Bellamy a l'escola, i en abandonar el lloc de guitarrista en la banda del primer, Bellamy entra en el seu lloc. Després de dos anys, (i amb la banda rebatejada com "Gothic Plague") només Howard i Bellamy queden fixos en la banda, fins que se'ls uneix com a la baixa un bateria d'una banda anomenada "Fixed Penalty", Chris Wolstenholme. Junts formen The Rocket Baby Dolls, nom que després canviarien pel de Muse.
El 27 de juny de 2004, Muse es trobava en una de les seves actuacions més extraordinàries, com l'acte de tancament del prestigiós Festival de Glastonbury, concert que Bellamy va qualificar com "el millor de les seves vides". Bill Howard, pare de Dominic, un dels grans admiradors de la banda, va anar a veure'ls i poc després de la finalització del xou, va morir d'un atac cardíac. Aquest fet gairebé va dur a la banda a la seva separació, però el continu suport de la seva família i els seus col·legues envers Dom, van fer que aquest es recuperés i Muse continués la seva gira.

## Curiositats

Howard és esquerrà, per això situa el seu equip de manera que els plats hi-hat quedin a la seva dreta i el tom tom de terra a la seva esquerra. Howard és reconegut per les seves actuacions en viu, ja que en tots els seus shows disposa d'un micròfon propi exclusivament per a saludar al públic, ja que no posseïx una bona veu. Es diu l'anècdota que durant l'enregistrament de Absolution, mentre els tres membres assajaven els cors per a la cançó "Blackout", els tècnics notaven que algú desafinava, pel que més tard Howard va ser relegat d'aquesta tasca. Fins a la data, les úniques cançons en les que ha cantat en la banda, ha estat el cor de la tornada del cover de Frankie Valli "Can't Take My Eyes Of You", i més tard a Supermassive black hole.

## Enllaços externs

* A fansite dedicated to Dominic Howard Arxivat 2007-10-23 a Wayback Machine. (anglès)
# Henry (Illinois)

Henry és una ciutat dels Estats Units a l'estat d'Illinois. Segons el cens del 2000 tenia 2.540 habitants.

## Demografia

Segons el cens del 2000, Henry tenia 2.540 habitants, 1.014 habitatges, i 678 famílies. La densitat de població era de 705,5 habitants/km².
Dels 1.014 habitatges en un 29,6% hi vivien nens de menys de 18 anys, en un 55,2% hi vivien parelles casades, en un 8,2% dones solteres, i en un 33,1% no eren unitats familiars. En el 29,8% dels habitatges hi vivien persones soles el 16,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,42 i el nombre mitjà de persones que vivien en cada família era de 3.
Per edats la població es repartia de la següent manera: un 23,9% tenia menys de 18 anys, un 6,9% entre 18 i 24, un 24,1% entre 25 i 44, un 23% de 45 a 60 i un 22,1% 65 anys o més.
L'edat mediana era de 42 anys. Per cada 100 dones de 18 o més anys hi havia 87,1 homes.
La renda mediana per habitatge era de 40.236 $ i la renda mediana per família de 50.375 $. Els homes tenien una renda mediana de 39.919 $ mentre que les dones 18.621 $. La renda per capita de la població era de 18.473 $. Aproximadament el 5,7% de les famílies i el 5,6% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Henry». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 4 agost 2010].
* ↑ «Geographic Comparison Table- Henry». American Fact Finder. Oficina del Cens dels Estats Units, 12-01-2010.
# Israel Lyons

Israel Lyons el jove (1739-1775) va ser un matemàtic i botànic angles, nascut a Cambridge, fill d'Israel Lyons el vell (mort el 1770). Se’l considera un prodigi especialment en matemàtiques, i Robert Smith, del Trinity College de Cambridge, el va protegir i ajudar. Pels seus orígens jueus no es permetia que Lyons fos membre oficial de la Universitat de Cambridge. Però la publicació del seu Treatise on Fluxions als 19 anys i el seu entusiasme per la botànica va fer que es publiqués la seva Flora de Cambridge pocs anys més tard.. Joseph Banks, va pagar classes de botànica a Lyons a la Universitat d'Oxford. Lyons va confeccionar taules astronòmiques per l'Almanac Nàutic i més tard Banks va assegurar que Lyons fos astrònom al viatge al Pol Nord de Constantine Phipps.
Lyons morí als 36 anys quan preparava l'edició completa de l'obra d'Edmond Halley sufragat per la Royal Society.
Signatura abreujada com abotànic:Lyons

## Referències

* Lynn B. Glyn, "Israel Lyons: A Short but Starry Career. The Life of an Eighteenth-Century Jewish Botanist and Astronomer," Notes and Records of the Royal Society of London, Vol. 56, No. 3, 2002, pp. 275–305.
# Sierra Nevada de Mérida

Sierra Nevada de Mérida és la part més alta de la principal serralada de Veneçuela, la serralada de Mérida, que a la vegada forma l'extrem septentrional de la gran serralada dels Andes. Al seu interior hi ha els cims més alts de Veneçuela, el Pic Bolívar (4.981 metres), el Pic Humboldt (4.925 metres) i el Pic Bonpland (4.893 metres), entre d'altres.
El Parc Nacional de Sierra Nevada es troba en aquesta serralada. El 1910 la zona presentava aproximadament 10 km² de glaceres. L'escalfament global ha incidit de manera contundent en elles, de manera que el 2018 cobrien menys de 0,1 km².

## Referències

* ↑ «Decreto No. 398. Creación Parque Nacional "Sierra Nevada"». Gaceta Oficial, No. 23.821, 02-05-1952. Arxivat de l'original el 4 de març de 2016 [Consulta: 2 juny 2015]. Arxivat 2016-03-04 a Wayback Machine.
* ↑ Sánchez Dávila, Gabriel. La Sierra de Santo Domingo: "Reconstrucciones biogeográficas para el Cuaternario de una antigua cadena montañosa nevada". (tesi) (en castellà). Mérida (Veneçuela): Universidad de los Andes, 2016. DOI 10.13140/RG.2.2.21325.38886/1.
* ↑ Bezada, Maximiliano «The History and Disappearance of Glaciers in Venezuela» (en anglès). Journal of Latin American Geography. University of Texas Press [Austin], 12, 2, 2013, pàg. 85-124. DOI: 10.1353/lag.2013.0016 [Consulta: 11 desembre 2018].
* ↑ Carpio, Helena «El último glaciar de Venezuela». Prodavinci, 2018.
# Barbus borysthenicus

Barbus borysthenicus és una espècie de peix cipriniforme de la família dels ciprínids que es troba a l'antiga Unió de Repúbliques Socialistes Soviètiques.

## Referències

* ↑ FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Liepāja

La ciutat de Liepāja (alemany: Libau, lituà Liepoja, polonès: Lipawa, rus: Либава / Libava o Лиепая / Liyepaya, ídix: ליבאַװע / Libave) és una de les 9 ciutats republicanes de Letònia. Anteriorment a la reforma administrativa del 2009, Liepāja era un dels comtats en què es dividia el país bàltic.

## Fills il·lustres

* Balys Dvarionas, (1904-1972), director d'orquestra, compositor i professor universitari.

## Referències

* ↑ «Liepāja». Gran Enciclopèdia Catalana. Barcelona: Grup Enciclopèdia Catalana.

## Vegeu també

* Aeroport Internacional de Liepāja
* Monument als mariners i pescadors que van morir al mar
* Teatre de Liepāja

## Enllaços externs

* www.liepaja.lv -
* Virtual Liepaja Arxivat 2006-12-05 a Wayback Machine. - notícies en letó
* www.liepajniekiem.lv - notícies en letó
* http://dmoz.org/Regional/Europe/Latvia/Localities/Liepaja/
# Surf City (Carolina del Nord)

Surf City és una població dels Estats Units a l'estat de Carolina del Nord. Segons el cens del 2008 tenia 2.057 habitants.

## Demografia

Segons el cens del 2000, Surf City tenia 1.393 habitants, 689 habitatges i 403 famílies. La densitat de població era de 128,1 habitants per km².
Dels 689 habitatges en un 12,6% hi vivien nens de menys de 18 anys, en un 51,5% hi vivien parelles casades, en un 4,9% dones solteres, i en un 41,4% no eren unitats familiars. En el 32,4% dels habitatges hi vivien persones soles el 7,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,02 i el nombre mitjà de persones que vivien en cada família era de 2,51.
Per edats la població es repartia de la següent manera: un 12,6% tenia menys de 18 anys, un 6,2% entre 18 i 24, un 25,4% entre 25 i 44, un 39,6% de 45 a 60 i un 16,3% 65 anys o més.
L'edat mediana era de 48 anys. Per cada 100 dones de 18 o més anys hi havia 104,7 homes.
La renda mediana per habitatge era de 40.521 $ i la renda mediana per família de 48.854 $. Els homes tenien una renda mediana de 36.600 $ mentre que les dones 30.000 $. La renda per capita de la població era de 25.242 $. Entorn del 9,9% de les famílies i el 15,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Surf City». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 9 agost 2010].
* ↑ «Geographic Comparison Table- Surf City». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Plóskoie

«Plóskoie» té aquests significats:
* Plóskoie (Tiumén), localitat de l'óblast de Tiumén, a Rússia
* Plóskoie (Kursk), localitat de l'óblast de Kursk, a Rússia
# Vikramabahu de Ruhunu

Vikramabahu fou rei de Ruhunu del 1037 al 1049. Era fill de Mahinda V que el 1017 havia estat fet presoner pels coles i fou proclamat pels notables de Ruhunu quan es va saber que Mahinda V havia mort en captivitat el 1029 (cosa que es va saber uns anys després)
Vikramabahu va començar els preparatius per expulsar els invasors de l'illa i establir la seva autoritat sobre la part nord que romania sota ocupació. Els nobles de Ruhunu van reunir diners i van aixecar un exèrcit de cent mil homes. Va acceptar la fabricació de joies reals, així com de la corona, canòpia i tron, però es va negar a la sol·licitud dels nobles de ser designat rei fins no haver acomplert l'objectiu de l'expulsió dels coles.
Però abans d'aconseguir res decisiu, va morir de malaltia el 1049. Hauria regnat uns dotze anys. El va succeir el influent noble Kirti.

## Referències

* Outlines of Ceylon history, per Donald Obeyesekere, "Times of Ceylon", Colombo, 1911.
# Alia Sabur

Alia Sabur (Nova York, 22 de febrer de 1989) és una nena prodigi que es va graduar en enginyeria de materials a l'edat de 14 anys i va arribar a ser catedràtica amb 18 anys, sent la persona més jove del món a aconseguir aquest rang universitari, segons el llibre Guinness dels rècords.

## Joventut

Sabur va néixer a Nova York. La seva mare, Julie Sabur (de soltera Kessler), va treballar com a reportera a News12 Long Island fins al 1995 i es va casar amb Mohammed Sabur, pakistanès l'any 1980. Alia, va néixer el 22 de febrer de 1989 mostrant des de ben petita signes d'una gran capacitat. Els seus test d'intel·ligència sortien de l'escala, segons un dels seus educadors, que la va examinar quan anava a primer curs. A quart, va deixar l'escola publica i va ser admesa a la State University of New York at Stony Brook a l'edat de 10 anys, graduant-se summa cum laude amb 14. Va obtenir el cinturó negre de Tae Kwon Do als 9 anys.
Després de Stony Brook, Sabur va assistir a la Universitat de Drexel, on va obtenir un màster l'any 2006. L'any 2007, Alia va rebre la Dean fellowship de la Universitat de Drexel. Aquell mateix any, va ocupar una plaça temporal a la Southern University a Nova Orleans després de l'Huracà Katrina.

## Referències

* ↑ Youngest Professor - Guinness World Records - Guinness World Records
* ↑ «AliaSabur.com». AliaSabur.com. [Consulta: 14 gener 2011].
* ↑ «A child prodigy’s tough years: ‘world's youngest professor’ comes of age» (en anglès). irishtimes.com. Cian Traynor, 14-11-2015. [Consulta: 6 juny 2017].
* ↑ Newsday Long Island - March 9, 1999 - Real Genius: 10-year-old Alia Sabur of Northport tests 'off the IQ scale'
* ↑ Winerip, Michael «Reading at 8 Months? That Was Just the Start». The New York Times, 22-01-2003 [Consulta: 8 maig 2009].
* ↑ «MSE Well Represented at Honors Day Ceremony». [Consulta: 23 maig 2013].
* ↑ McNeill, David «University appoints world's youngest professor». The Independent, 01-05-2008.

## Enllaços externs

* Pàgina oficial
* CV
* Recerca